Washington Square Park

Washington Square Park on puisto Greenwich Villagen kaupunginosassa New Yorkissa.

Vuonna 1827 perustettu julkinen puisto on noin 4 hehtaarin kokoinen. Se on nimetty Yhdysvaltain ensimmäisen presidentin George Washingtonin mukaan. Puistoa hallitsee sen keskellä sijaitseva suuri suihkulähde ja arkkitehti Stanford Whiten suunnittelema ja 1892 valmistunut riemukaari. Viidennen Avenuen ajoneuvoliikenne kulki riemukaaren läpi vuoteen 1971, jolloin puisto uudistettiin.

New Yorkin yliopiston keskuspaikkana toimii Washington Squaren campus.

Lähteet

Aiheesta muualla 

New Yorkin aukiot
Manhattanin puistot
Greenwich Village